Foto: Flickr Germaniyaning Lufthansa aviakompaniyasi xavfsizlik nuqtai nazaridan Tehronga va u yerdan parvozlarni 28 martgacha to‘xtatib turishga qaror qildi. Avvalroq kompaniya parvozlar 20 yanvargacha to‘xtatilishini ma’lum qilgandi. Shuningdek, kompaniya Eron ustidan parvozlar ham bajarmaydi. Xalqaro aviakompaniyalar 8 yanvarda Tehronda Ukraina aviakompaniyasining Boeing 737-800 yo‘lovchi samolyoti urib tushirilgandan keyin Eronga parvozlarga cheklov kirita boshlagandi. Fojia oqibatida 176 kishi halok bo‘lgandi.